**Izziņa** **par atzinumos sniegtajiem iebildumiem**

**Ministru kabineta noteikumu projektam „Grozījumi Ministru kabineta 2014.gada 11.februāra noteikumos Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus””**

**(VSS-145)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| **1. Starpministriju (starpinstitūciju) sanāksme**Datums | 2019.gada 1.augusts |
|  |  |
| Saskaņošanas dalībnieki | Finanšu ministrija, Tieslietu ministrija, Veselības ministrija, Latvijas Brīvo arodbiedrību savienība. |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Veselības ministrija. |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Finanšu ministrija |

**2. Elektroniskā saskaņošana**

|  |  |
| --- | --- |
| Datums | 2019.gada 20.augusts |
|  |  |
| Saskaņošanas dalībnieki | Finanšu ministrija, Tieslietu ministrija, Veselības ministrija, Latvijas Brīvo arodbiedrību savienība. |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Veselības ministrija. |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās iestādes norāde par to, ka iebildums ir ņemts vērā, vai pamatojums kāpēc tas nav ņemts vērā | Projekta attiecīgā punkta (panta) redakcija |

| 1 | 2 | 3 | 4 | 5 |
| --- | --- | --- | --- | --- |
| 1. | 2. izteikt 2.punktu šādā redakcijā:“2. Lai saskaņā ar šiem noteikumiem saņemtu apmaksātus veselības aprūpes pakalpojumus, atvaļināta amatpersona iesniedz Iekšlietu ministrijas veselības un sporta centrā (turpmāk – centrs) iesniegumu par tiesību saņemt apmaksātus veselības aprūpes pakalpojumus piešķiršanu, kurā norāda atvaļinātas amatpersonas vārdu, uzvārdu, personas kodu, dzīvesvietas adresi, tālruņa numuru, elektroniskā pasta adresi, un medicīnisko dokumentāciju par nelaimes gadījumā gūtā ievainojuma, sakropļojuma vai citāda veselības kaitējuma ārstēšanu. Atvaļināta amatpersona ir tiesīga iesniegt dokumentu par atvaļināšanu no dienesta un nelaimes gadījumu apliecinošos dokumentus. Ja atvaļināta amatpersona dokumentus par atvaļināšanu no dienesta un nelaimes gadījumu apliecinošos dokumentus neiesniedz, centrs attiecīgo informāciju iegūst [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.”;5. izteikt 7.5.apakšpunktu šādā redakcijā:“7.5. šo noteikumu 6.5. apakšpunktā minētā pakalpojuma vienu kursu kalendāra gada laikā kopumā apmaksā ne vairāk kā 500 *euro* apmērā, pamatojoties uz atvaļinātās amatpersonas iesniegumu, kurā norāda vārdu, uzvārdu, personas kodu, dzīvesvietas adresi, tālruņa numuru, elektroniskā pasta adresi, medicīniskās rehabilitācijas iestādi, kurā plānots medicīniskās rehabilitācijas kurss, un plānoto medicīniskās rehabilitācijas sākuma datumu. Iesniegumam pievieno ārsta speciālista atzinumu par rehabilitācijas nepieciešamību vai nosūtījumu rehabilitācijas kursam, citu atvaļinātas amatpersonas rīcībā esošu medicīnisko dokumentāciju, kas apliecina, ka medicīniskās rehabilitācijas kurss ir nepieciešams nelaimes gadījumā gūtā ievainojuma vai sakropļojuma seku ārstēšanai, kā arī medicīniskās rehabilitācijas iestādes apliecinājumu par vietas rezervāciju un paredzētajām medicīniskā rehabilitācijas kursa izmaksām. Ja centrs pieņem lēmumu segt medicīniskās rehabilitācijas kursa izdevumus, tas nosūta garantijas vēstuli medicīniskās rehabilitācijas iestādei, kurā norāda informāciju par atvaļinātu amatpersonu (vārds, uzvārds, personas kods), plānoto medicīniskās rehabilitācijas kursa sākuma datumu, un informē par to atvaļināto amatpersonu;”;8. izteikt 13.punkta pirmo teikumu šādā redakcijā:“Šo noteikumu 6.3. apakšpunktā minēto pakalpojumu apmaksai, atvaļināta amatpersona ne vēlāk kā vienu mēnesi pirms plānotā pakalpojuma saņemšanas datuma iesniedz centrā iesniegumu kurā norāda vārdu, uzvārdu, personas kodu, dzīvesvietas adresi, tālruņa numuru, elektroniskā pasta adresi, plānotās operācijas veidu vai izmeklējumu, ārstniecības iestādi, kurā plānota operācija vai izmeklējums, un plānotās operācijas vai izmeklējuma datumu, ārsta speciālista atzinumu par operācijas vai izmeklējuma nepieciešamību un citu tās rīcībā esošo medicīnisko dokumentāciju, kas apliecina, ka plānveida ķirurģiskā operācija vai izmeklējums ir nepieciešams nelaimes gadījumā gūtā ievainojuma vai sakropļojuma seku izvērtēšanai vai ārstēšanai.”; | **Tieslietu ministrija**Saskaņā ar noteikumu projekta 2. punktu, lai saņemtu apmaksātus veselības aprūpes pakalpojumus, atvaļināta amatpersona iesniedz Iekšlietu ministrijas veselības un sporta centrā (turpmāk – centrs) iesniegumu par tiesību saņemt apmaksātus veselības aprūpes pakalpojumus piešķiršanu, kurā norāda atvaļinātas amatpersonas vārdu, uzvārdu, personas kodu, dzīvesvietas adresi, tālruņa numuru, elektroniskā pasta adresi un medicīnisko dokumentāciju par nelaimes gadījumā gūtā ievainojuma, sakropļojuma vai citāda veselības kaitējuma ārstēšanu. Vēršam uzmanību uz to, ka saskaņā ar Paziņošanas likuma 3. panta otro daļu gadījumā, ja ārējā normatīvajā aktā nav noteikts konkrēts dokumenta paziņošanas veids, iestāde pati izvēlas tādu veidu, kas nodrošinātu atbilstošu dokumenta paziņošanu adresātam. Iestāde pēc iespējas ņem vērā adresāta norādīto dokumenta paziņošanas veidu. Ievērojot minēto, lūdzam precizēt noteikumu projekta 2. punktu, izvairoties no lieku personas datu apstrādes, vai arī skaidrot anotācijā, kādēļ centram ir nepieciešama gan personas dzīvesvietas adrese, gan e-pasta adrese. Attiecīgi lūdzam precizēt arī noteikumu projekta 5. un 8. punktu. | **Ņemts vērā**Projekta sākotnējās ietekmes novērtējuma ziņojuma (anotācijas) I.sadaļas 2.punkta 2.2.punkta 3.apakšpunktā ir skaidrots, ka amatpersonas iesniegumā iekļaujama informācija par dzīvesvietas adresi ar mērķi, lai nodrošinātu saziņu ar atvaļinātu amatpersonu (atbildes sniegšanu, lēmuma nosūtīšanu), ievērojot Administratīvā procesa likuma 56.pantu, kā arī Paziņošanas likuma 4.panta pirmo daļu, paredzot, ka atvaļinātā amatpersona var norādīt adresi, uz kuru vēlas saņemt korespondenci (kas var arī nebūt deklarētā dzīvesvietas adrese).Līdz ar to, prasība norādīt dzīvesvietas adresi ir pamatota ar nepieciešamību sniegt atbildi iesnieguma iesniedzējam un paziņot administratīvo aktu, ievērojot Administratīvā procesa likuma un Paziņošanas likuma tiesību normu regulējumu.Tāpat minētajā projekta sākotnējās ietekmes novērtējuma ziņojuma (anotācijas) apakšpunktā ir arī skaidrots pamatojums tam, ka iesniegumā norādāma kontaktinformācija - tālruņa numurs un elektroniskā pasta adrese. Kā norādīts tad mērķis ir iespēja sazināties ar atvaļināto amatpersonu, lai nepieciešamības gadījumā precizētu no tās saņemto informāciju, informētu par pakalpojuma apmaksas garantiju u.tml. Faktiski, realizējot labas pārvaldības principus, kontaktinformāciju (tajā skaitā, elektroniskā pasta adresi) paredzēts izmantot, lai operatīvi un efektīvi izskatītu iesniegumu, nodrošinātu papildus informācijas noskaidrošanu un saņemšanu par atvaļinātās amatpersonas veselības stāvokli, saņemtajiem pakalpojumiem, lai pieņemtu lēmumu par veselības aprūpes pakalpojumu izmaksu kompensāciju vai izmaksu, nepieciešamības gadījumā – iesniegumā norādītās informācijas precizēšanu vai iztrūkstošās informācijas noskaidrošanu, piemēram, kredītiestādes konta numurs, u.tml., tā vietā, lai veiktu vairākkārtēju oficiālu saraksti, vēstuļu sūtīšanu un atbilžu saņemšanu pa pastu. Tāpat, atvaļinātajām amatpersonām izstrādātajā iesnieguma formā tiek piedāvāta iespēja saņemt arī atbildi un maksājumu dokumentus, kas tiek atgriezti, klātienē, ja amatpersonai tas ir izdevīgāk. Tādējādi, tiek nodrošināta operatīvāka lēmuma pieņemšana un kompensāciju izmaksa, kā arī nav nepieciešamības, ne iestādei, kas saņem iesniegumu, ne tā iesniedzējam izlietot papildus resursus (piemēram, pasta izdevumi). Iesniegumā norādītā kontaktinformācija tiek izmantota arī šādos gadījumos. Vienlaikus, elektroniskā pasta adrese tiek izmantota arī, lai informētu atvaļināto amatpersonu par pakalpojumu apmaksas garantijas vēstules nosūtīšanu. Vienlaikus, precizēts projekta 2., 5., 7. un 9.punkts, nodalot obligāti norādāmo informāciju un informāciju, kuru amatpersona var sniegt pēc izvēles, operatīvākai informācijas apritei. Tāpat, ir precizēta projekta sākotnējās ietekmes novērtējuma ziņojuma (anotācijas) I.sadaļas 2.punkts. | Projekta sākotnējās ietekmes novērtējuma ziņojuma (anotācijas) I.sadaļas 2.punkta 2.2.punkta 3) apakšpunkts.2.izteikt 2.punktu šādā redakcijā:“2. Lai saskaņā ar šiem noteikumiem saņemtu apmaksātus veselības aprūpes pakalpojumus, atvaļināta amatpersona iesniedz Iekšlietu ministrijas veselības un sporta centrā (turpmāk – centrs) iesniegumu par apmaksātu veselības aprūpes pakalpojumu saņemšanu, kurā norāda atvaļinātas amatpersonas vārdu, uzvārdu, personas kodu un dzīvesvietas adresi un pievieno medicīnisko dokumentāciju par nelaimes gadījumā gūtā ievainojuma, sakropļojuma vai citāda veselības kaitējuma ārstēšanu. Atvaļināta amatpersona, saziņas nodrošināšanai iesniegumā var norādīt tālruņa numuru, elektroniskā pasta adresi. Atvaļināta amatpersona ir tiesīga iesniegt dokumentu par atvaļināšanu no dienesta un nelaimes gadījumu apliecinošos dokumentus. Ja atvaļināta amatpersona dokumentus par atvaļināšanu no dienesta un nelaimes gadījumu apliecinošos dokumentus neiesniedz, centrs attiecīgo informāciju iegūst [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.”;5. izteikt 7.5.apakšpunktu šādā redakcijā:“7.5. šo noteikumu 6.5. apakšpunktā minētā pakalpojuma vienu kursu kalendāra gada laikā kopumā apmaksā ne vairāk kā 500 *euro* apmērā, pamatojoties uz atvaļinātās amatpersonas iesniegumu, kurā norāda vārdu, uzvārdu, personas kodu, dzīvesvietas adresi, medicīniskās rehabilitācijas iestādi, kurā plānots medicīniskās rehabilitācijas kurss, un plānoto medicīniskās rehabilitācijas sākuma datumu. Atvaļināta amatpersona, saziņas nodrošināšanai iesniegumā var norādīt tālruņa numuru, elektroniskā pasta adresi. Iesniegumam pievieno fizikālās un rehabilitācijas medicīnas ārsta nosūtījumu rehabilitācijas kursam, citu atvaļinātas amatpersonas rīcībā esošu medicīnisko dokumentāciju, kas apliecina, ka medicīniskās rehabilitācijas kurss ir nepieciešams nelaimes gadījumā gūtā ievainojuma vai sakropļojuma seku ārstēšanai, kā arī medicīniskās rehabilitācijas iestādes apliecinājumu par vietas rezervāciju un paredzētajām medicīniskā rehabilitācijas kursa izmaksām. Ja centrs pieņem lēmumu segt medicīniskās rehabilitācijas kursa izdevumus, tas nosūta garantijas vēstuli medicīniskās rehabilitācijas iestādei, kurā norāda informāciju par atvaļinātu amatpersonu (vārds, uzvārds, personas kods), plānoto medicīniskās rehabilitācijas kursa sākuma datumu, un informē par to atvaļināto amatpersonu;”;9. izteikt 13.punkta pirmo teikumu šādā redakcijā: “Šo noteikumu 6.3.apakšpunktā minēto pakalpojumu apmaksai, atvaļināta amatpersona ne vēlāk kā vienu mēnesi pirms plānotā pakalpojuma saņemšanas datuma iesniedz centrā iesniegumu kurā norāda vārdu, uzvārdu, personas kodu, dzīvesvietas adresi, plānotās operācijas veidu vai izmeklējumu, ārstniecības iestādi, kurā plānota operācija vai izmeklējums, un plānotās operācijas vai izmeklējuma datumu, pievienojot ārsta speciālista atzinumu par operācijas vai izmeklējuma nepieciešamību un citu tās rīcībā esošo medicīnisko dokumentāciju, kas apliecina, ka plānveida ķirurģiskā operācija vai izmeklējums ir nepieciešams nelaimes gadījumā gūtā ievainojuma vai sakropļojuma seku izvērtēšanai vai ārstēšanai. Atvaļināta amatpersona, saziņas nodrošināšanai iesniegumā var norādīt tālruņa numuru, elektroniskā pasta adresi.”; |
| 2. | 2. izteikt 2.punktu šādā redakcijā:“2. Lai saskaņā ar šiem noteikumiem saņemtu apmaksātus veselības aprūpes pakalpojumus, atvaļināta amatpersona iesniedz Iekšlietu ministrijas veselības un sporta centrā (turpmāk – centrs) iesniegumu par tiesību saņemt apmaksātus veselības aprūpes pakalpojumus piešķiršanu, kurā norāda atvaļinātas amatpersonas vārdu, uzvārdu, personas kodu, dzīvesvietas adresi, tālruņa numuru, elektroniskā pasta adresi, un medicīnisko dokumentāciju par nelaimes gadījumā gūtā ievainojuma, sakropļojuma vai citāda veselības kaitējuma ārstēšanu. Atvaļināta amatpersona ir tiesīga iesniegt dokumentu par atvaļināšanu no dienesta un nelaimes gadījumu apliecinošos dokumentus. Ja atvaļināta amatpersona dokumentus par atvaļināšanu no dienesta un nelaimes gadījumu apliecinošos dokumentus neiesniedz, centrs attiecīgo informāciju iegūst [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.”; | **Tieslietu ministrija**Papildus minētajam vēršam uzmanību uz to, ka tiesības saņemt apmaksātus veselības aprūpes pakalpojumus ir noteiktas Valsts un pašvaldību institūciju amatpersonu un darbinieku atlīdzības likumā. Ievērojot minēto un ar mērķi nodrošināt tiesisko skaidrību, lūdzam precizēt noteikumu projekta 2. punktā lietotos vārdus "iesniegumu par tiesību saņemt apmaksātus veselības aprūpes pakalpojumus piešķiršanu", lai tas nerada atšķirīgas interpretācijas iespējas. | **Ņemts vērā** | 2.izteikt 2.punktu šādā redakcijā:“2. Lai saskaņā ar šiem noteikumiem saņemtu apmaksātus veselības aprūpes pakalpojumus, atvaļināta amatpersona iesniedz Iekšlietu ministrijas veselības un sporta centrā (turpmāk – centrs) iesniegumu par apmaksātu veselības aprūpes pakalpojumu saņemšanu, kurā norāda atvaļinātas amatpersonas vārdu, uzvārdu, personas kodu un dzīvesvietas adresi un pievieno medicīnisko dokumentāciju par nelaimes gadījumā gūtā ievainojuma, sakropļojuma vai citāda veselības kaitējuma ārstēšanu. Atvaļināta amatpersona, saziņas nodrošināšanai iesniegumā var norādīt tālruņa numuru, elektroniskā pasta adresi. Atvaļināta amatpersona ir tiesīga iesniegt dokumentu par atvaļināšanu no dienesta un nelaimes gadījumu apliecinošos dokumentus. Ja atvaļināta amatpersona dokumentus par atvaļināšanu no dienesta un nelaimes gadījumu apliecinošos dokumentus neiesniedz, centrs attiecīgo informāciju iegūst [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.”; |
| 3. | 5. izteikt 7.5.apakšpunktu šādā redakcijā:“7.5. šo noteikumu 6.5. apakšpunktā minētā pakalpojuma vienu kursu kalendāra gada laikā kopumā apmaksā ne vairāk kā 500 *euro* apmērā, pamatojoties uz atvaļinātās amatpersonas iesniegumu, kurā norāda vārdu, uzvārdu, personas kodu, dzīvesvietas adresi, tālruņa numuru, elektroniskā pasta adresi, medicīniskās rehabilitācijas iestādi, kurā plānots medicīniskās rehabilitācijas kurss, un plānoto medicīniskās rehabilitācijas sākuma datumu. Iesniegumam pievieno ārsta speciālista atzinumu par rehabilitācijas nepieciešamību vai nosūtījumu rehabilitācijas kursam, citu atvaļinātas amatpersonas rīcībā esošu medicīnisko dokumentāciju, kas apliecina, ka medicīniskās rehabilitācijas kurss ir nepieciešams nelaimes gadījumā gūtā ievainojuma vai sakropļojuma seku ārstēšanai, kā arī medicīniskās rehabilitācijas iestādes apliecinājumu par vietas rezervāciju un paredzētajām medicīniskā rehabilitācijas kursa izmaksām. Ja centrs pieņem lēmumu segt medicīniskās rehabilitācijas kursa izdevumus, tas nosūta garantijas vēstuli medicīniskās rehabilitācijas iestādei, kurā norāda informāciju par atvaļinātu amatpersonu (vārds, uzvārds, personas kods), plānoto medicīniskās rehabilitācijas kursa sākuma datumu, un informē par to atvaļināto amatpersonu;”; | **Veselības ministrija** Saskaņā ar Noteikumu projekta 5.punktā noteikto, kas paredz grozījumus Ministru kabineta 2014.gada 11.februāra noteikumu Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” (turpmāk – Noteikumi Nr.93) 7.5.apakšpunktā, tiek noteikts, ka iesniegumam medicīniskās rehabilitācijas kursa apmaksai Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura ir atvaļināta no dienesta sakarā ar noteiktajām prasībām neatbilstošu veselības stāvokli, ja tā iemesls ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta pienākumu pildīšanu saistītā nelaimes gadījumā (turpmāk – atvaļināta amatpersona), pievieno ārsta speciālista atzinumu par rehabilitācijas nepieciešamību *vai* nosūtījumu rehabilitācijas kursam. No minētā izriet, ka atvaļinātā amatpersona medicīniskās rehabilitācijas kursa apmaksai var iesniegt tikai vienu no noteiktajiem medicīniskajiem dokumentiem. Vēršam uzmanību, ka medicīniskās rehabilitācijas mērķis ir nodrošināt personām ar noteiktiem funkcionēšanas ierobežojumiem šo ierobežojumu mazināšanu vai novēršanu, kā arī komplikāciju risku mazināšanu. Līdz ar to Ministru kabineta 2018.gada 28.augusta noteikumu Nr.555 „Veselības aprūpes pakalpojumu organizēšanas un samaksas kārtība” 3.11.apakšnodaļā „Medicīniskā rehabilitācija” noteiktā kārtība valsts apmaksātās medicīniskās reabilitācijas saņemšanai paredz, ka medicīniskās rehabilitācijas pakalpojumi personai lielākoties tiek nodrošināti, tikai pamatojoties uz fizikālās un rehabilitācijas medicīnas ārsta nosūtījumu medicīniskajai rehabilitācijai[[1]](#footnote-1), jo saskaņā ar Ministru kabineta 2009.gada 24.marta noteikumu Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” 311.punktu tikai fizikālās un rehabilitācijas medicīnas ārsta kompetencē ir slimību un traumu, kā arī to radīto pārejošu un nepārejošu funkcionēšanas traucējumu diagnostika, ārstēšana, profilakse un rehabilitācija visām pacientu vecuma grupām visos ārstēšanas posmos. Turklāt, novērtējot personas veselības stāvokli un ar to saistītos funkcionēšanas ierobežojumus, tikai fizikālās un rehabilitācijas medicīnas ārsta kompetencē ir rehabilitācijas saņemšanas veida (ambulatori, dienas stacionārā vai stacionārā), intensitātes un potenciāla noteikšana. Ņemot vērā minēto, aicinām izvērtēt Noteikumu projekta 5.punktā minētos dokumentus, kas iesniedzami medicīniskās rehabilitācijas kursa apmaksai, nepieciešamības gadījumā precizējot Noteikumu projekta 5.punktu.  | **Ņemts vērā** | 5. izteikt 7.5.apakšpunktu šādā redakcijā:“7.5. šo noteikumu 6.5. apakšpunktā minētā pakalpojuma vienu kursu kalendāra gada laikā kopumā apmaksā ne vairāk kā 500 *euro* apmērā, pamatojoties uz atvaļinātās amatpersonas iesniegumu, kurā norāda vārdu, uzvārdu, personas kodu, dzīvesvietas adresi, medicīniskās rehabilitācijas iestādi, kurā plānots medicīniskās rehabilitācijas kurss, un plānoto medicīniskās rehabilitācijas sākuma datumu. Atvaļināta amatpersona, saziņas nodrošināšanai, iesniegumā var norādīt tālruņa numuru, elektroniskā pasta adresi. Iesniegumam pievieno fizikālās un rehabilitācijas medicīnas ārsta nosūtījumu rehabilitācijas kursam, citu atvaļinātas amatpersonas rīcībā esošus medicīniskos dokumentus, kas apliecina, ka medicīniskās rehabilitācijas kurss ir nepieciešams nelaimes gadījumā gūtā ievainojuma vai sakropļojuma seku ārstēšanai, kā arī medicīniskās rehabilitācijas iestādes apliecinājumu par vietas rezervāciju un paredzētajām medicīniskā rehabilitācijas kursa izmaksām. Ja centrs pieņem lēmumu segt medicīniskās rehabilitācijas kursa izdevumus, tas nosūta samaksas garantijas vēstuli medicīniskās rehabilitācijas iestādei, kurā norāda informāciju par atvaļinātu amatpersonu (vārds, uzvārds, personas kods), plānoto medicīniskās rehabilitācijas kursa sākuma datumu, un informē par to atvaļināto amatpersonu;”; |
| 4. | 6. izteikt 8.1.apakšpunktu šādā redakcijā:“8.1. saskaņā ar līgumiem, kas noslēgti ar ārstniecības iestādēm, vai saskaņā ar garantijas vēstuli un, pamatojoties uz ārstniecības iestādes iesniegtu rēķinu, kas noformēts atbilstoši likumam "Par grāmatvedību" un, kurā norādīta atvaļināta amatpersona, kura saņēmusi pakalpojumu (vārds, uzvārds, personas kods), saņemtais pakalpojums, pakalpojuma saņemšanas datums un cena;”; | **Veselības ministrija** Atbilstoši Noteikumu projekta 6.punktam paredzēts, ka izdevumus par Noteikumos Nr.93 minētajiem veselības aprūpes pakalpojumiem sedz Iekšlietu ministrijas veselības un sporta centrs no centram šim mērķim piešķirtajiem valsts budžeta līdzekļiem saskaņā ar līgumiem, kas noslēgti ar ārstniecības iestādēm, vai saskaņā ar samaksas garantijas vēstuli un, pamatojoties uz ārstniecības iestādes *iesniegtu* rēķinu. Lūdzam precizēt Noteikumu projekta 6.punktu, jo nav saprotama, minētā rēķina iesniegšanas kārtība. | **Ņemts vērā** | Projekta sākotnējās ietekmes novērtējuma ziņojuma (anotācijas) I.sadaļas 2.2.punkta 1) apakšpunkts:“Rēķinu iesniegšana notiek, Iekšlietu ministrijas veselības un sporta centram un ārstniecības iestādei vienojoties, un iesniegšanas kārtība tiek noteikta savstarpēji noslēgtajos līgumos.”6. izteikt 8.1.apakšpunktu šādā redakcijā:“8.1. saskaņā ar līgumiem, kas noslēgti ar ārstniecības iestādēm, vai saskaņā ar garantijas vēstuli un, pamatojoties uz ārstniecības iestādes izsniegtu rēķinu, kas noformēts atbilstoši likumam "Par grāmatvedību" un, kurā norādīta atvaļināta amatpersona, kura saņēmusi pakalpojumu (vārds, uzvārds, personas kods), saņemtais pakalpojums, pakalpojuma saņemšanas datums un cena;”; |
| 5. | 7. noteikumu 9.punktā:……7.2. papildināt 9.3.apakšpunkta otro teikumu ar vārdiem “vai izrakstu no ārstniecības iestādes medicīniskās dokumentācijas par atvaļinātai amatpersonai ārstniecības procesā rekomendētajām bezrecepšu zālēm”; | **Veselības ministrija** Vēršam uzmanību, ka saskaņā ar Ministru kabineta 2014.gada 11.marta noteikumiem Nr.134 „Noteikumi par vienoto veselības nozares elektronisko informācijas sistēmu” 2016.gadā tika uzsākta elektroniskās receptes lietošana. Līdz ar to lūdzam izteikt Noteikumu projekta 7.2.apakšpunktu šādā redakcijā:„7.2. papildināt 9.3.apakšpunkta otro teikumu ar vārdiem „vai elektroniskās receptes izdruku, vai izrakstu no atvaļinātās amatpersonas medicīniskajiem dokumentiem par tai ārstniecības procesā rekomendētajām bezrecepšu zālēm.”” | **Ņemts vērā** | 8. izteikt 9.3.apakšpunktu šādā redakcijā: “9.3. dokumentus, kas apliecina veselības aprūpes pakalpojuma saņemšanu, ja tie neizriet no maksājumus apliecinošajiem dokumentiem. Lai saņemtu kompensāciju par šo noteikumu 6.4.apakšpunktā minētajiem pakalpojumiem, atvaļināta amatpersona iesniedz centrā ārstniecības personas izrakstītās receptes norakstu vai kopiju, vai elektroniskās receptes izdruku, vai izrakstu no ārstniecības iestādes medicīniskās dokumentācijas par amatpersonai ārstniecības procesā rekomendētajām bezrecepšu zālēm. Lai saņemtu kompensāciju par laboratoriskiem izmeklējumiem, podometriju un ārstniecisko pēdu aprūpi, atvaļināta amatpersona iesniedz centrā ārsta speciālista izrakstīta nosūtījuma kopiju vai elektroniskā nosūtījuma izdruku. Lai saņemtu kompensāciju par medicīniskās rehabilitācijas un fizikālās medicīnas pakalpojumiem atvaļināta amatpersona iesniedz centrā ārsta speciālista izrakstīta nosūtījuma kopiju vai elektroniskā nosūtījuma izdruku, vai medicīniskā dokumenta kopiju, kurā rekomendēts attiecīgais pakalpojums, atbilstoši šo noteikumu pielikumā noteiktajam (pielikums).”; |
| 6. | 8. izteikt 13.punkta pirmo teikumu šādā redakcijā:“Šo noteikumu 6.3. apakšpunktā minēto pakalpojumu apmaksai, atvaļināta amatpersona ne vēlāk kā vienu mēnesi pirms plānotā pakalpojuma saņemšanas datuma iesniedz centrā iesniegumu kurā norāda vārdu, uzvārdu, personas kodu, dzīvesvietas adresi, tālruņa numuru, elektroniskā pasta adresi, plānotās operācijas veidu vai izmeklējumu, ārstniecības iestādi, kurā plānota operācija vai izmeklējums, un plānotās operācijas vai izmeklējuma datumu, ārsta speciālista atzinumu par operācijas vai izmeklējuma nepieciešamību un citu tās rīcībā esošo medicīnisko dokumentāciju, kas apliecina, ka plānveida ķirurģiskā operācija vai izmeklējums ir nepieciešams nelaimes gadījumā gūtā ievainojuma vai sakropļojuma seku izvērtēšanai vai ārstēšanai.”; | **Tieslietu ministrija**Noteikumu projekta 8. punkts paredz, ka plānveida ķirurģisko operāciju un izmeklējumu apmaksai atvaļinātā amatpersona ne vēlāk kā vienu mēnesi pirms plānotā pakalpojuma saņemšanas datuma iesniedz centrā iesniegumu. Saskaņā ar Nacionālā veselības dienesta mājaslapā publicēto informāciju par rindu garumiem plānveida stacionāro pakalpojumu saņemšanai[[2]](#footnote-2) atsevišķi pakalpojumi, tajā skaitā arī ķirurģiskās operācijas, ir pieejami bez rindas. Ievērojot minēto un to, ka noteikumu projektā paredzētais iesnieguma iesniegšanas laiks var ietekmēt personas tiesības pēc iespējas savlaicīgi saņemt nepieciešamo medicīnisko palīdzību, lūdzam izvērtēt noteikumu projekta 8. punktā paredzēto regulējumu ar mērķi nodrošināt savlaicīgu ārstniecības pakalpojumu saņemšanu atvaļinātām amatpersonām.  | **Panākta vienošanās saskaņošanas sanāksmē**Ministru kabineta 2014.gada 11.februāra noteikumu Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” (turpmāk – Noteikumi Nr.93) 6.3.apakšpunktā un projekta 8.punktā minētās plānveida ķirurģiskās operācijas nav attiecināmas uz gadījumiem, kad atvaļināta amatpersona saņem veselības aprūpes pakalpojumus, kurus apmaksā Nacionālais veselības dienests no valsts budžeta dotācijas no vispārējiem ieņēmumiem līdzekļiem, kas piešķirti Veselības ministrijas veselības aprūpes nodrošināšanas programmai.Vienlaikus, papildināta projekta sākotnējās ietekmes novērtējuma ziņojuma (anotācijas) I.sadaļa.  | Projekta sākotnējās ietekmes novērtējuma ziņojuma (anotācijas) I.sadaļas 2.2.punkta 2) apakšpunkts:Noteikumos Nr.93 minētās plānveida ķirurģiskās operācijas un medicīniskā rehabilitācija nav attiecināma uz gadījumiem, kad atvaļināta amatpersona saņem veselības aprūpes pakalpojumus, kurus apmaksā Nacionālais veselības dienests no valsts budžeta dotācijas no vispārējiem ieņēmumiem līdzekļiem, kas piešķirti Veselības ministrijas veselības aprūpes nodrošināšanas programmai. |
| 7. | 8. izteikt 13.punkta pirmo teikumu šādā redakcijā:“Šo noteikumu 6.3. apakšpunktā minēto pakalpojumu apmaksai, atvaļināta amatpersona ne vēlāk kā vienu mēnesi pirms plānotā pakalpojuma saņemšanas datuma iesniedz centrā iesniegumu kurā norāda vārdu, uzvārdu, personas kodu, dzīvesvietas adresi, tālruņa numuru, elektroniskā pasta adresi, plānotās operācijas veidu vai izmeklējumu, ārstniecības iestādi, kurā plānota operācija vai izmeklējums, un plānotās operācijas vai izmeklējuma datumu, ārsta speciālista atzinumu par operācijas vai izmeklējuma nepieciešamību un citu tās rīcībā esošo medicīnisko dokumentāciju, kas apliecina, ka plānveida ķirurģiskā operācija vai izmeklējums ir nepieciešams nelaimes gadījumā gūtā ievainojuma vai sakropļojuma seku izvērtēšanai vai ārstēšanai.”; | **Veselības ministrija** Lūdzam precizēt Noteikumu projekta 8.punktā ietvertā Noteikumu Nr.93 13.punkta redakciju, jo saskaņā ar piedāvāto redakciju plānveida ķirurģiskās operācijas un izmeklējumu, kas nepieciešami nelaimes gadījumā gūtā ievainojuma vai sakropļojuma seku izvērtēšanai un ārstēšanai, apmaksai atvaļinātā amatpersona Iekšlietu ministrijas veselības un sporta centrā iesniedz iesniegumu, *kurā norāda* arī ārsta speciālista *atzinumu* par operācijas vai izmeklējuma nepieciešamību *un citus tās rīcībā esošos medicīniskos dokumentus*, kas apliecina, ka plānveida ķirurģiskā operācija vai izmeklējums ir nepieciešams nelaimes gadījumā gūtā ievainojuma vai sakropļojuma seku izvērtēšanai vai ārstēšana.  | **Ņemts vērā** | 9. izteikt 13.punkta pirmo teikumu šādā redakcijā: “Šo noteikumu 6.3.apakšpunktā minēto pakalpojumu apmaksai, atvaļināta amatpersona ne vēlāk kā vienu mēnesi pirms plānotā pakalpojuma saņemšanas datuma iesniedz centrā iesniegumu kurā norāda vārdu, uzvārdu, personas kodu, dzīvesvietas adresi, plānotās operācijas veidu vai izmeklējumu, ārstniecības iestādi, kurā plānota operācija vai izmeklējums, un plānotās operācijas vai izmeklējuma datumu, pievienojot ārsta speciālista atzinumu par operācijas vai izmeklējuma nepieciešamību un citu tās rīcībā esošo medicīnisko dokumentāciju, kas apliecina, ka plānveida ķirurģiskā operācija vai izmeklējums ir nepieciešams nelaimes gadījumā gūtā ievainojuma vai sakropļojuma seku izvērtēšanai vai ārstēšanai. Atvaļināta amatpersona, saziņas nodrošināšanai iesniegumā var norādīt tālruņa numuru, elektroniskā pasta adresi.”; |
| 8. | 10. izteikt 17.punktu šādā redakcijā:“17. Atvaļinātai amatpersonai nesedz un nekompensē izdevumus (izņemot pacienta līdzmaksājumus), kas saistīti ar:……17.13. zobu protezēšanu un ar to saistītajiem pakalpojumiem; …. | **Tieslietu ministrija**Saskaņā ar noteikumu projekta 10. punktā ietverto 17.13. apakšpunkta redakciju atvaļinātai amatpersonai nesedz un nekompensē izdevumus, kas saistīti ar zobu protezēšanu un ar to saistītajiem pakalpojumiem. Savukārt saskaņā ar noteikumu projekta 10. punktu estētiskās ķirurģiskās operācijas tiek kompensētas ar nosacījumu, ka attiecīgais pakalpojums nepieciešams dienesta pienākumu pildīšanas laikā gūto ievainojumu ārstēšanai. Ministru kabineta noteikumu projekta "Grozījumi Ministru kabineta 2010. gada 21. jūnija noteikumos Nr. 569 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus""[[3]](#footnote-3) 11. punktā ietvertais 11.14. apakšpunkts nosaka, ka  amatpersonai apmaksā un kompensē zobu protezēšanu un ar to saistītos pakalpojumus, ja zoba protezēšanas iemesls ir trauma, kas saskaņā ar aktu par nelaimes gadījumu darbā ir gūta nelaimes gadījumā, pildot dienesta pienākumus. Ievērojot minēto, lūdzam izvērtēt noteikumu projekta 10. punktā ietvertā 17.13. apakšpunkta atbilstību vienlīdzības principam un precizēt to, vai arī papildināt noteikumu projekta anotāciju ar skaidrojumu, kāpēc amatpersonai līdz ar atvaļināšanu zūd tiesības saņemt kompensāciju zobu protezēšanai un ar to sastatītajiem pakalpojumiem, ja trauma ir gūta nelaimes gadījumā, pildot dienesta pienākumus. | **Ņemts vērā** | “17. Atvaļinātai amatpersonai nesedz un nekompensē izdevumus par šādiem veselības aprūpes pakalpojumiem:…..17.13. zobu protezēšanu un ar to saistītajiem pakalpojumiem, izņemot pirmreizēju zobu protezēšanu, ja zoba protezēšanas iemesls ir trauma, kas saskaņā ar aktu par nelaimes gadījumu darbā ir gūta nelaimes gadījumā, pildot dienesta pienākumus;…. |
| 9. | 10. izteikt 17.punktu šādā redakcijā:“17. Atvaļinātai amatpersonai nesedz un nekompensē izdevumus(izņemot pacienta līdzmaksājumus), kas saistīti ar:….17.7. mākslīgo apaugļošanu, ģenētiku un ar to saistītajiem izmeklējumiem;…. | **Veselības ministrija** Ņemot vērā Veselības aprūpes finansēšanas likuma 6.panta pirmajā daļā noteikto, ka pacienta līdzmaksājumu persona veic tikai gadījumos, kad saņem valsts apmaksātus veselības aprūpes pakalpojumus, aicinām svītrot Noteikumu projekta 10.punktā vārdus iekavās „(izņemot pacienta līdzmaksājumus)”. | **Ņemts vērā**Projekta 10.punkts precizēts, izslēdzot no tā ievaddaļas norādi uz līdzmaksājumiem.Vienlaikus, tiesību normā, ar kuru jaunā redakcijā tiek izteikts Noteikumu Nr.93 17.7.apakšpunkts, pievienota norāde, paredzot, ka amatpersonai neapmaksā un nekompensē izdevumus, kas saistīti ar medicīnisko apaugļošanu, ģenētiku un ar to saistītajiem izmeklējumiem (izņemot pacienta līdzmaksājumus), ņemot vērā, ka saskaņā ar Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” 4.3.3.apakšpunktu medicīniskā apaugļošana noteiktos gadījumos var tikt apmaksāta no Veselības ministrijas veselības aprūpes nodrošināšanas programmas valsts budžeta līdzekļiem. | 11. izteikt 17.punktu šādā redakcijā:“17. Atvaļinātai amatpersonai nesedz un nekompensē izdevumus par šādiem veselības aprūpes pakalpojumiem:….17.7. medicīnisko apaugļošanu, ģenētiku un ar to saistītajiem izmeklējumiem (izņemot pacienta līdzmaksājumus);…. |
| 10. | Projekta sākotnējās ietekmes novērtējuma ziņojums (anotācija). | **Tieslietu ministrija**Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Vispārīgā datu aizsardzības regula) 9. pants noteic, ka ir aizliegta tādu personas datu apstrāde, kas atklāj rases vai etnisko piederību, politiskos uzskatus, reliģisko vai filozofisko pārliecību vai dalību arodbiedrībās, un ģenētisko datu, biometrisko datu, lai veiktu fiziskas personas unikālu identifikāciju, veselības datu vai datu par fiziskas personas dzimumdzīvi vai seksuālo orientāciju apstrāde. Minēto datu apstrāde ir pieļaujama, ja pastāv kāds no Vispārīgās datu aizsardzības regulas 9. panta 2. punktā minētajiem pamatojumiem. Noteikumu projekta anotācijas I sadaļas 2. punktā norādīts, ka ir konstatēta nepieciešamība pilnveidot tiesisko regulējumu attiecībā uz fizisko personu datu apstrādes nosacījumiem, ievērojot Vispārīgās datu aizsardzības regulas 6. panta 3. punktā noteiktās prasības juridiskā datu apstrādes pamata noteikšanai, kā arī Fizisko personu datu apstrādes likuma 25. panta pirmo daļu, kas nosaka, ka minētās regulas 6. panta 2. un 3. punkta prasības attiecībā uz datu apstrādi, kas veicama, lai izpildītu uz pārzini attiecināmu juridisku pienākumu, uzdevumu, ko pārzinis veic sabiedrības interesēs, vai lai pārzinis varētu īstenot tam likumīgi piešķirtas oficiālās pilnvaras, ir noteiktas attiecīgo jomu regulējošos normatīvajos aktos. Vispārīgā datu aizsardzības regulas 9. panta 2. punkta "b" apakšpunktā noteikts, ka īpašu kategoriju personas datu apstrāde pieļaujama, ja tā ir vajadzīga, lai realizētu pārziņa pienākumus un īstenotu pārziņa vai datu subjekta konkrētas tiesības nodarbinātības, sociālā nodrošinājuma un sociālās aizsardzības tiesību jomā, ciktāl to pieļauj Eiropas Savienības vai tās dalībvalsts tiesību akti vai koplīgums atbilstīgi dalībvalsts tiesību aktiem, paredzot piemērotas garantijas datu subjekta pamattiesībām un interesēm. Tieslietu ministrija norāda, ka anotācija nesatur informāciju par noteikumu projektā paredzēto personas datu apstrādes tiesisko pamatu atbilstoši Vispārīgās datu aizsardzības regula 9. pantam. Proti, anotācijā ir norādīts konkrēto personas datu apstrādes mērķis, taču nav norādīts datu apstrādes tiesiskais pamats. Ievērojot minēto, lūdzam precizēt noteikumu projekta anotāciju, norādot fizisko personas datu apstrādes tiesisko pamatu.  | **Ņemts vērā** | Projekta sākotnējās ietekmes novērtējuma ziņojums (anotācija).Fizisko personu datu apstrādes tiesiskais pamats ir Vispārīgās datu aizsardzības regulas 6.panta 1.punkta c) apakšpunkts (“apstrāde ir vajadzīga, lai izpildītu uz pārzini attiecināmu juridisku pienākumu”) un e) apakšpunkts (“apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras”), kā arī Vispārīgās datu aizsardzības regulas 9.panta 2.punkta b) apakšpunkts (“apstrāde ir vajadzīga, lai realizētu pārziņa pienākumus un īstenotu pārziņa vai datu subjekta konkrētas tiesības nodarbinātības, sociālā nodrošinājuma un sociālās aizsardzības tiesību jomā, ciktāl to pieļauj Savienības vai dalībvalsts tiesību akti vai koplīgums atbilstīgi dalībvalsts tiesību aktiem, paredzot piemērotas garantijas datu subjekta pamattiesībām un interesēm”) ievērojot Iekšlietu ministrijas veselības un sporta centram noteiktos pienākumus saskaņā ar Valsts un pašvaldību institūciju amatpersonu un darbinieku atlīdzības likuma 39.panta otro daļu, Noteikumiem Nr.93 un Ministru kabineta 2010.gada 5.oktobrī noteikumu Nr.943 “Iekšlietu ministrijas veselības un sporta centra nolikums” 2.3., 3.2. un 3.4.apakšpunktu. |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Irēna Misus

|  |
| --- |
| (par projektu atbildīgās amatpersonas vārds un uzvārds) |
| Iekšlietu ministrijas veselības un sporta centra direktora vietniece |
| (amats) |
| Tālrunis: 67829852 |
| (tālruņa un faksa numurs) |
| irena.misus@iem.gov.lv |
| (e-pasta adrese) |

4360

10.09.2019 14:08

1. izņēmuma gadījumi, kad medicīniskās rehabilitācijas pakalpojumi tiek sniegti, pamatojoties uz citu speciālistu nosūtījumu, ir minēti Noteikumu Nr.555 102.2., 102.3. un 102.4.apakšpunktā. [↑](#footnote-ref-1)
2. Nacionālās veselības dienesta mājaslapā publicētie rindu garumi plānveida stacionāro pakalpojumu saņemšanai - <http://www.vmnvd.gov.lv/lv/veselibas-aprupes-pakalpojumi/stacionaro-pakalpojumu-gaidisanas-rindas> [↑](#footnote-ref-2)
3. Ministru kabineta noteikumu projekta "Grozījumi Ministru kabineta 2010. gada 21. jūnija noteikumos Nr. 569 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus"" izsludināts 2019. gada 21. februāra Valsts sekretāru sanāksme VSS-144. [↑](#footnote-ref-3)